Jauzah

Jauzah (), walnat () atau kacang otak adalah kekeras yang diperoleh dari dalam buah drupa masak dihasilkan salah satu daripada dua pokok spesies Juglans iaitu J. regia di Eurasia dan J. nigra di Amerika Utara.

Sebanyak 4.5 juta tan metrik kekeras ini telah dihasilkan di seluruh dunia setakat tahun 2019: China menyumbangkan bahagian terbesar sebanyak 56% diikuti Amerika Syarikat, Iran, dan Turki.

 Pengistilahan 
Kata jauzah meminjam dari . Perkataan walnat pula menyerap kata Inggeris walnut turunan Bahasa Inggeris Lama wealhhnutu "kacang asing" dari wealh "asing":Online Etymology Dictionary - "Walnut" buah kekeras ini dinamakan sedemikian kerana perkenalannya daripada tanah-tanah Gallia dan Itali semasa zaman Empayar Rom".

 Gambaran umum 
Buah pokok yang menghasilkan kekeras jauzah ini terdiri daripada sebiji isirong berkulit tebal. Isirong buah tersebut mengandungi suatu lapisan serabut yang menutupi kekeras jauzah. Lapisan dan kulit ini akan menjadi kering rapuh sambil isirong buah bertukar perang sepanjang musim luruh antara bulan September hingga November, kulit buah akan pecah menggugurkan isirong apabila masak. Kekeras isirong ini muncul secara terbelah dua atau bertiga apabila masak.


 Kegunaan 
Kekeras (atau "kacang" dalam bahasa basahan) ini sering dimakan terus selepas dikupas mahupun selepas dipanggang. Ia juga dimasukkan ke dalam pelbagai jenis kuih pastri seperti kek, pai, mahupun muesli. Kekeras ini juga boleh dijerukkan atau disalut dengan gula untuk dijadikan makanan ringan.

 Rujukan